section_heading: Pobuna mornara
paragraph_text: Pobuna je započela u gradu Wilhelmshaven gdje je njemačka mornarica bila usidrena te čekala daljnje naredbe. Tijekom noći s 29-tog na 30-ti listopada 1918. godine mornari su odbili poslušnost i odbili su dignuti sidro kako bi krenuli u bitku. Na nekim brodovima taktičke grupe izvedene su ciljane sabotaže kako bi se opstruirale daljnje operacije na moru. Taktička grupa ratne mornarice dobila je naredbu da se vrati natrag u Kiel.